Ο **Χριστόφορος**, γερμ. Christoph (γενν. 22 Αυγούστου 1949) από τον Οίκο του Γκλύκσμπουρκ είναι τιτουλάριος δούκας του Σλέσβιχ-Χόλσταϊιν (1980 και εξής) και επικεφαλής του Οίκου του Όλντενμπουρκ.

Βιογραφία
---------

Είναι ο πρωτότοκος γιος του Πέτρου τιτουλάριου δούκα του Σλέσβιχ-Χόλσταϊν και της Μαρίας-Αλίκης, κόρης του Στεφάνου πρίγκιπα του Σάουμπουρκ-Λίππε. Ο πατέρας του ήταν γιος της Μελίτας-Μαρίας, κόρης της Αλεξάνδρας, η οποία ήταν εγγονή της Βικτωρίας της Βρετανίας και εγγονή του Αλεξάνδρου Β΄ αυτοκράτορα της Ρωσίας.

Είναι 13ος εξ αρρενογονίας απόγονος τού Χριστιανού Γ΄ της Δανίας (16ος αι.) και 4ος απόγονος του Φρειδερίκου δούκα του Σ.Χ.Σ.Γκλύκσμπουρκ, αδελφού τού Χριστιανού Θ΄ της Δανίας. Ο τίτλος αυτός τού δούκα δημιουργήθηκε το 1825 από τον βασιλιά της Δανίας. Ο Οίκος τού Γκλύκσμπουρκ είναι κλάδος τού Οίκου τού Όλντενμπουρκ. Στον Οίκο του Γκλύκσμπουρκ ανήκουν: η Μαργαρίτα Β΄ της Δανίας, ο Χάραλντ Ε΄ της Νορβηγίας, ο Κωνσταντίνος Β΄ της Ελλάδας και ο Κάρολος διάδοχος της Βρετανίας. 

Γεννήθηκε στο κάστρο Λουίζενλουντ στο Γκύμπυ του Σλέσβιχ-Χόλσταϊν. Απέκτησε δίπλωμα ως μηχανικός Γεωργίας και υπηρέτησε ως έφεδρος στο στρατό της Γερμανίας για δύο έτη, όπου έγινε υπολοχαγός. Το 1980 διαδέχθηκε τον πατέρα του ως τιτουλάριος δούκας του Σ.Χ. και επικεφαλής του Οίκου του Όλντενμπουρκ. Ο τίτλος του δούκα αναφέρεται στα αδιαίρετα δουκάτα Σλέσβιχ & Χόλσταϊν, που όμως μετά τον Α΄ Πόλεμο του Σλέσβιχ-Χόλσταϊν (1848-51) το πρωτόκολλο του Λονδίνου του 1852 κατένειμε τα εδάφη. Έμεινε ο τίτλος, που τον κράτησαν τα τελευταία μέλη του κλάδου Σ.Χ.Σόνντερμπουρκ και όταν εξέλιπε ο κλάδος τους, τον κληρονόμησε το 1934 ο πρόπαππος του Χριστοφόρου. Επίσης αποκαλείται και δούκας του Σ.Χ.Σ.Γκλύκσμπουρκ.

Προεδρεύει του Ιδρύματος του Οίκου του, το οποίο κατέχει το κάστρο του Γκλύκσμπουρκ. Ίδρυσε τη Συμβουλευτική ομάδα Γκλύκσμπουρκ (GLC), της οποίας ηγείται. Διαμένει στο Γκρύνχολτς, κοντά στο Σβάνσεν, όπου έχει τα αγροτικά, δασοπονικά και κτηματομεσιτικά ενδιαφέροντά του. Ως κάτοχος των ιδιοκτησιών Γκρύνχολτς και Μπήνεμπεκ είναι ένας από τους μεγαλύτερους γαιοκτήμονες του Σλέσβιχ-Χόλσταϊν. Η αδελφή του Ίνγκεμπορκ προεδρεύει του Ιδρύματος Λουίζενλουντ.

Οικογένεια
----------

Νυμφεύτηκε το 1981 την Ελισάβετ, κόρη του Αλφρέδου πρίγκιπα του Λίππε-Βάισενφελτ και έχει τέκνα:

* Σοφία γενν. 1983, παντρεύτηκε τον Άνντερς Βάλκουιστ.
* Φρειδερίκος-Φερδινάνδος γενν. 1985, τιτουλάριος διάδοχος του Σλέσβιχ-Χόλσταϊν.
* Κωνσταντίνος γενν. 1986.
* Λεοπόλδος γενν. 1991.

Αναφορές σε Πηγές
-----------------

1. ↑  Darryl Roger Lundy: (Αγγλικά) *The Peerage*. p10444.htm#i104438.
2. ↑  www.abendblatt.de/region/article239690883/Christoph-Prinz-zu-Schleswig-Holstein-gestorben.html.
3. ↑  p10444.htm#i104438. Ανακτήθηκε στις 7  Αυγούστου 2020.
4. 1 2 3 4  Darryl Roger Lundy: (Αγγλικά) *The Peerage*.
5. 1 2 3 4 5 6 7 8 9 10  Darryl Lundy (20 Ιουλίου 2007). «Christoph Herzog zu Schleswig-Holstein-Sonderburg-Glücksburg». thePeerage.com. Ανακτήθηκε στις 7 Σεπτεμβρίου 2008.
6. 1 2 3 4 5 6 7 8 9 10  Paul Theroff. «SCHLESWIG-HOLSTEIN». Paul Theroff's Royal Genealogy Site. Ανακτήθηκε στις 2 Σεπτεμβρίου 2008.
7. 1 2 3 4 5  *Genealogisches Handbuch des Adels, Fürstliche Häuser* XVI. *Haus Holstein*. C.A. Starke Verlag, 2001, pp.44-50. (German). (ISBN 3-7980-0824-8).
8. ↑  *Burke's Royal Families of the World* (ISBN 0-85011-023-8) p. 60
9. ↑  *Burke's Royal Families of the World* (ISBN 0-85011-023-8) p. 325
10. ↑  «Christoph, Prinz zu Schleswig-Holstein». GLC Glücksburg Consulting Group. Αρχειοθετήθηκε από το πρωτότυπο στις 11 Ιουλίου 2011. Ανακτήθηκε στις 14 Μαΐου 2008.
11. ↑  «Family». Glücksburg Castle. Αρχειοθετήθηκε από το πρωτότυπο στις 11 Ιουλίου 2011. Ανακτήθηκε στις 14 Μαΐου 2008.
12. ↑  Descendants of Queen Victoria's siblings 2.5.3.5.3.2.1.

Εξωτερικοί σύνδεσμοι
--------------------

* Schloss Glücksburg
* The Prince of Schleswig-Holstein's company website